ddrg/super_eurlex huggingface dataset:
2003/540/EY: Komission päätös, tehty 14 päivänä heinäkuuta 2003, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta neljännentoista kerran (ETA:n kannalta merkityksellinen teksti) (tiedoksiannettu numerolla K(2003) 2365)



Virallinen lehti nro L 185 , 24/07/2003 s. 0027 - 0040



Komission päätös, tehty 14 päivänä heinäkuuta 2003, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta neljännentoista kerran (tiedoksiannettu numerolla K(2003) 2365) (ETA:n kannalta merkityksellinen teksti) (2003/540/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission asetuksella (EY) N:o 1282/2002(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2003/243/EY(4), vahvistetaan luettelo kolmansista maista tapahtuvaan hevoseläinten siemennesteen tuontiin hyväksytyistä keinosiemennysasemista. (2) Sekä Unkarin että Marokon toimivaltaiset viranomaiset ilmoittivat komissiolle virallisesti yhden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. (3) Amerikan yhdysvaltojen toimivaltaiset viranomaiset ovat ilmoittaneet komissiolle virallisesti viiden uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. (4) On aiheellista muuttaa hyväksyttyjen asemien luetteloa kyseisestä kolmansista maista saatujen uusien tietojen perusteella ja merkitä näkyvästi liitteeseen tehdyt muutokset selkeyden vuoksi. (5) Päätös 2000/284/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 2003. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 187, 16.7.2002, s. 3. (3) EYVL L 94, 14.4.2000, s. 35. (4) EUVL L 89, 5.4.2003, s. 26. LIITE "ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>"
2003/539/EY: Neuvoston päätös, tehty 15 päivänä heinäkuuta 2003, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2004 asti



Virallinen lehti nro L 185 , 24/07/2003 s. 0025 - 0025



Neuvoston päätös, tehty 15 päivänä heinäkuuta 2003, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2004 asti (2003/539/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 354 artiklan 3 kohdan, ottaa huomioon komission ehdotuksen, sekä katsoo seuraavaa: (1) Portugalin tasavallan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 9 päivänä huhtikuuta 1979 allekirjoitettu sopimus tuli voimaan samana päivänä ensin kymmenen vuoden ajaksi. Sopimus on tämän jälkeen voimassa määrittämättömän ajan, ellei sitä sanota irti noudattamalla kahdentoista kuukauden irtisanomisaikaa. (2) Liittymisasiakirjan 354 artiklan 2 kohdassa määrätään, että Portugalin tasavallan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 354 artiklan 3 kohdan mukaisesti neuvosto tekee ennen Portugalin tasavallan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 9 päivään huhtikuuta 2003 asti(1). (4) Portugalin tasavallalle olisi annettava lupa jatkaa mainitun sopimuksen voimassaoloa 9 päivään huhtikuuta 2004 asti, ON TEHNYT TÄMÄN PÄÄTÖKSEN: 1 artikla Annetaan Portugalin tasavallalle lupa jatkaa 9 päivään huhtikuuta 2004 asti keskinäisiä kalastussuhteita Etelä-Afrikan tasavallan kanssa koskevaa, 9 päivänä huhtikuuta 1979 voimaan tullutta sopimusta. 2 artikla Tämä päätös on osoitettu Portugalin tasavallalle. Tehty Brysselissä 15 päivänä heinäkuuta 2003. Neuvoston puolesta Puheenjohtaja G. Tremonti (1) EYVL L 116, 3.5.2002, s. 32.
2003/520/EY: Neuvoston päätös, tehty 16 päivänä kesäkuuta 2003, kilpailunvastaista toimintaa koskevasta yhteistyöstä tehdyn Euroopan yhteisön ja Japanin hallituksen välisen sopimuksen tekemisestä



Virallinen lehti nro 183 , 22/07/2003 s. 0011 - 0011



Neuvoston päätös, tehty 16 päivänä kesäkuuta 2003, kilpailunvastaista toimintaa koskevasta yhteistyöstä tehdyn Euroopan yhteisön ja Japanin hallituksen välisen sopimuksen tekemisestä (2003/520/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 83 artiklan ja 308 artiklan yhdessä sen 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Kilpailua koskevilla ongelmilla yhä selvemmin olevan kansainvälisen ulottuvuuden vuoksi olisi tämän alan kansainvälistä yhteistyötä tehostettava. (2) Kilpailulainsäädännön virheetön ja tehokas täytäntöönpano on tärkeää markkinoiden tehokkaalle toiminnalle ja kansainväliselle kaupalle. (3) Kansainväliseen oikeuteen sisältyvien näkökantojen huomioonottamista koskevien periaatteiden edelleen kehittäminen ja näiden periaatteiden soveltaminen Euroopan yhteisön ja Japanin kilpailulainsäädännön täytäntöönpanossa on omiaan parantamaan niiden soveltamisen tehokkuutta. (4) Komissio on tämän vuoksi neuvotellut Japanin kanssa sopimuksen Euroopan yhteisön ja Japanin kilpailusääntöjen soveltamisesta. (5) Vetoaminen perustamissopimuksen 308 artiklaan on välttämätöntä, koska sopimuksen tekstiin on sisällytetty sulautumiset ja yritysostot, jotka kuuluvat pääasiallisesti tähän artiklaan perustuvan yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89(3) soveltamisalaan. (6) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään kilpailunvastaista toimintaa koskevasta yhteistyöstä tehty Euroopan yhteisön ja Japanin hallituksen välinen sopimus Euroopan yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan yhteisön puolesta(4). Tehty Luxemburgissa 16 päivänä kesäkuuta 2003. Neuvoston puolesta Puheenjohtaja G. Papandreou (1) Ehdotus tehty 8. toukokuuta 2002 (ei vielä julkaistu virallisessa lehdessä). (2) Lausunto annettu 3. heinäkuuta 2002 (ei vielä julkaistu virallisessa lehdessä). (3) EYVL L 395, 30.12.1989, s. 1. (oikaistu toisinto: EYVL L 257, 21.9.1990, s. 13), asetus sellaisena kuin se on muutettuna neuvoston asetuksella (EY) N:o 1310/97 (EYVL L 180, 9.7.1997, s. 1). (4) Tämä sopimus tulee voimaan 9. elokuuta 2003 sen 12 artiklan 1 kohdan mukaan.
2003/509/EY: Komission päätös, tehty 10 päivänä heinäkuuta 2003, päätöksen 2001/338/EY muuttamisesta Perusta tulevia tai peräisin olevia simpukoita koskevien suojatoimenpiteiden osalta (ETA:n kannalta merkityksellinen teksti) (tiedoksiannettu numerolla K(2003) 2290)



Virallinen lehti nro L 174 , 12/07/2003 s. 0040 - 0040



Komission päätös, tehty 10 päivänä heinäkuuta 2003, päätöksen 2001/338/EY muuttamisesta Perusta tulevia tai peräisin olevia simpukoita koskevien suojatoimenpiteiden osalta (tiedoksiannettu numerolla K(2003) 2290) (ETA:n kannalta merkityksellinen teksti) (2003/509/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, sekä katsoo seuraavaa: (1) Koska yhteisön Peruun tekemällä tarkastuskäynnillä havaittiin puutteita simpukoiden tuotantoon liittyvien terveysolosuhteiden tarkastuksissa, komissio teki päätöksen 2001/338/EY(2), jolla keskeytettiin Perusta tulevien tai peräisin olevien simpukoiden tuonti lukuun ottamatta Pectinidae -heimoon kuuluvia tuotteita tietyin edellytyksin. (2) Päätöksessä 2001/338/EY säädetään, että sitä on tarkasteltava uudelleen Perun toimivaltaisten viranomaisten antamien takeiden ja yhteisön paikalla tekemien tarkastusten tulosten perusteella. (3) Yhteisön tarkastuskäynti tehtiin toukokuussa 2002, ja Perun toimivaltaiset viranomaiset ovat antaneet tyydyttävät takeet La Mina/Bahia Lagunillan ja Isla Tortugan tuotantoalueiden valvonnasta. Tarkastuskäynnin päätelmien perusteella voidaan todeta, että Perun viranomaisten antamat takeet ovat tyydyttäviä ja että Pectinidae-heimoon kuuluvien tuotteiden tuonti ehdotetuilta alueilta voitaisiin sallia edellytyksin, jotka on jo vahvistettu päätöksessä 2001/338/EY muiden vesiviljelyalueiden osalta. (4) Päätös 2001/338/EY olisi tästä syystä muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/338/EY 2 artiklan 2 kohdan a alakohta seuraavasti: "a) Pectinidae-heimoon kuuluvat simpukat, jotka on pyydetty Pucusanan (001), Guayanunan (002), La Mina/Bahia Lagunillan (003) ja Isla Tortugan (004) vesiviljelyalueilla, edellyttäen että niiden sisälmykset on poistettu." 2 artikla Tätä päätöstä sovelletaan 15 päivästä heinäkuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä heinäkuuta 2003. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 120, 24.4.2001, s. 45.
2003/589/EY: Neuvoston päätös, tehty 21 päivänä heinäkuuta 2003, Euroopan yhteisön ja Chilen tasavallan tiede- ja teknologiayhteistyötä koskevan sopimuksen tekemisestä



Virallinen lehti nro L 199 , 07/08/2003 s. 0019 - 0019



Neuvoston päätös, tehty 21 päivänä heinäkuuta 2003, Euroopan yhteisön ja Chilen tasavallan tiede- ja teknologiayhteistyötä koskevan sopimuksen tekemisestä (2003/589/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan 2 kohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Komissio on neuvotellut yhteisön puolesta Chilen tasavallan kanssa tiede- ja teknologiayhteistyötä koskevan sopimuksen. (2) Sopimus allekirjoitettiin yhteisön puolesta Brysselissä 23 päivänä syyskuuta 2002 sillä edellytyksellä, että sopimus tehdään mahdollisesti myöhemmin. (3) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Chilen tasavallan tiede- ja teknologiayhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja antaa yhteisön puolesta sopimuksen 11 artiklassa säädetyn ilmoituksen. Tehty Brysselissä 21 päivänä heinäkuuta 2003. Neuvoston puolesta Puheenjohtaja F. Frattini (1) Ehdotus tehty 24. helmikuuta 2003 (ei vielä julkaistu virallisessa lehdessä). (2) Lausunto annettu 3. kesäkuuta 2003 (ei vielä julkaistu virallisessa lehdessä).
2003/582/YUTP: Neuvoston päätös 2003/582/YUTP, tehty 21 päivänä heinäkuuta 2003, sopimuksen tekemisestä Euroopan unionin ja Venäjän federaation välillä tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa



Virallinen lehti nro L 197 , 05/08/2003 s. 0037 - 0037



Neuvoston päätös 2003/582/YUTP, tehty 21 päivänä heinäkuuta 2003, sopimuksen tekemisestä Euroopan unionin ja Venäjän federaation välillä tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto on 11 päivänä maaliskuuta 2002 hyväksynyt yhteisen toiminnan 2002/210/YUTP(1) Euroopan unionin poliisioperaatiosta (EUPM) sekä 27 päivänä helmikuuta 2003 yhteisen toiminnan 2003/141/YUTP(2) ja 17 päivänä maaliskuuta 2003 yhteisen toiminnan 2003/188/YUTP(3), kumpikin Euroopan unionin poliisioperaatiosta hyväksytyn yhteisen toiminnan 2002/210/YUTP muuttamisesta. (2) Yhteisen toiminnan 2002/210/YUTP 8 artiklan 3 kohdan mukaan kolmansien valtioiden osallistumista EUPM:ään koskevat yksityiskohtaiset järjestelyt on vahvistettava sopimuksissa Euroopan unionista tehdyn sopimuksen 24 artiklan mukaisesti. (3) Neuvoston tehtyä 14 päivänä lokakuuta 2002 päätöksen puheenjohtajavaltion valtuuttamisesta aloittamaan neuvottelut puheenjohtajavaltio sai aikaan sopimuksen Venäjän federaation kanssa sen osallistumisesta EUPM:ään. (4) Euroopan unioni ja Venäjän federaatio ovat sopineet, että sopimusteksti olisi liitettävä kirjeenvaihtoon ja että sopimusta olisi sovellettava väliaikaisesti sen allekirjoittamisesta alkaen, kunnes se tulee voimaan. (5) Tämä kirjeenvaihto olisi allekirjoitettava ja sopimus hyväksyttävä Euroopan unionin puolesta, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Venäjän federaation välinen kirjeenvaihto ja sopimus tämän valtion osallistumisesta Euroopan unionin poliisioperaatioon (EUPM) Bosnia ja Hertsegovinassa. Kirjeenvaihdon ja sopimuksen tekstit ovat liitettyinä tähän päätökseen. 2 artikla 1. Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa kirjeenvaihto Euroopan unionia sitovasti. 2. Neuvoston puheenjohtaja valtuutetaan tekemään kirjeenvaihdossa tarkoitettu ilmoitus. 3 artikla Tämä päätös julkaistaan Euroopan unionin virallisessa lehdessä. 4 artikla Tätä päätöstä noudatetaan päivästä, jona se julkaistaan. Tehty Brysselissä 21 päivänä heinäkuuta 2003. Neuvoston puolesta Puheenjohtaja F. Frattini (1) EYVL L 70, 13.3.2002, s. 1. (2) EUVL L 53, 28.2.2003, s. 63. (3) EUVL L 73, 19.3.2003, s. 9.
Neuvoston päätös, tehty 22 päivänä heinäkuuta 2003, Alankomaiden edustajan nimeämisestä Euroopan ammatillisen koulutuksen kehittämiskeskuksen hallintoneuvostoon



Virallinen lehti nro C 186 , 06/08/2003 s. 0001 - 0001



Neuvoston päätös, tehty 22 päivänä heinäkuuta 2003, Alankomaiden edustajan nimeämisestä Euroopan ammatillisen koulutuksen kehittämiskeskuksen hallintoneuvostoon (2003/C 186/01) EUROOPAN UNIONIN NEUVOSTO, JOKA ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan(1), ottaa huomioon Alankomaiden hallituksen esittämän ehdokkaan, sekä katsoo seuraavaa: (1) Neuvosto on 6 päivänä maaliskuuta 2003 tekemällään päätöksellä(2) nimennyt Euroopan ammatillisen koulutuksen kehittämiskeskuksen hallintoneuvoston jäsenet 6 päivänä maaliskuuta 2003 alkavaksi ja 5 päivänä maaliskuuta 2006 päättyväksi toimikaudeksi Alankomaiden edustajaa lukuun ottamatta. (2) On syytä nimetä Alankomaiden edustaja mainitun keskuksen hallintoneuvoston jäseneksi jäljellä olevaksi toimikaudeksi eli 5 päivään maaliskuuta 2006 saakka, ON PÄÄTTÄNYT SEURAAVAA: 1 artikla Nimetään seuraava henkilö Euroopan ammatillisen koulutuksen kehittämiskeskuksen hallintoneuvoston jäseneksi 21 päivänä heinäkuuta 2003 alkavaksi ja 5 päivänä maaliskuuta 2006 päättyväksi toimikaudeksi: I. HALLITUKSEN EDUSTAJA: ALANKOMAAT: C. H. M. JULICHER. 2 artikla Tämä päätös julkaistaan tiedoksi Euroopan unionin virallisessa lehdessä. Tehty Brysselissä 22 päivänä heinäkuuta 2003, Neuvoston puolesta Puheenjohtaja G. Alemanno (1) EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) 354/95 (EYVL L 41, 23.2.1995, s. 1). (2) EUVL C 64, 18.3.2003, s. 4.
Neuvoston päätös, tehty 22 päivänä heinäkuuta 2003, Euroopan sosiaalirahaston komitean jäsenten korvaamisesta



Virallinen lehti nro C 186 , 06/08/2003 s. 0002 - 0003



Neuvoston päätös, tehty 22 päivänä heinäkuuta 2003, Euroopan sosiaalirahaston komitean jäsenten korvaamisesta (2003/C 186/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 49 artiklan(1), ottaa huomioon EY:n perustamissopimuksen 147 artiklassa tarkoitetun komitean jäsenten nimeämisestä 8 päivänä lokakuuta 2001 tehdyn neuvoston päätöksen(2), ottaa huomioon komission ehdotuksen, sekä katsoo seuraavaa: (1) Neuvosto nimesi komission ehdotuksesta 8 päivänä lokakuuta 2001 tekemällään päätöksellä Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi. (2) Eräiden jäsenten paikat ovat tällä välin vapautuneet komiteasta eroamisen vuoksi. (3) Euroopan sosiaalirahaston komiteassa vapautuneille paikoille on syytä nimetä uudet jäsenet, ON PÄÄTTÄNYT SEURAAVAA: 1 artikla Nimetään liitteessä mainitut henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 22 päivänä heinäkuuta 2003. Neuvoston puolesta Puheenjohtaja G. Alemanno (1) EYVL L 161, 26.6.1999, s. 1. (2) EYVL C 292, 18.10.2001, s. 1. LIITE >TAULUKON PAIKKA>
2003/574/EY: Komission päätös, tehty 30 päivänä heinäkuuta 2003, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta viidennentoista kerran (ETA:n kannalta merkityksellinen teksti) (tiedoksiannettu numerolla K(2003) 2733)



Virallinen lehti nro L 196 , 02/08/2003 s. 0027 - 0040



Komission päätös, tehty 30 päivänä heinäkuuta 2003, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta viidennentoista kerran (tiedoksiannettu numerolla K(2003) 2733) (ETA:n kannalta merkityksellinen teksti) (2003/574/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission asetuksella (EY) N:o 1282/2002(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2003/540/EY(4), vahvistetaan luettelo kolmansista maista tapahtuvaan hevoseläinten siemennesteen tuontiin hyväksytyistä keinosiemennysasemista. (2) Kanadan toimivaltaiset viranomaiset ilmoittivat komissiolle virallisesti yhden, direktiivin 92/65/ETY säännösten mukaisesti komissiolle ilmoitetun hevoseläinten keinosiemennysaseman hyväksymistä koskevien tiettyjen tietojen muutoksista. (3) Amerikan yhdysvaltojen toimivaltaiset viranomaiset ovat ilmoittaneet komissiolle virallisesti kahden uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. (4) On aiheellista muuttaa hyväksyttyjen asemien luetteloa kyseisestä kolmansista maista saatujen uusien tietojen perusteella ja merkitä näkyvästi liitteeseen tehdyt muutokset selkeyden vuoksi. (5) Päätös 2000/284/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 2003. Komission puolesta David Byrne Komission jäsen (1) EYVL L 268, 14.9.1992, s. 54. (2) EUVL L 146, 13.6.2003, s. 1. (3) EYVL L 94, 14.4.2000, s. 35. (4) EUVL L 185, 24.7.2003, s. 27. LIITE "ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>"
2003/562/YUTP: Neuvoston päätös 2003/562/YUTP, tehty 29 päivänä heinäkuuta 2003, Euroopan unionin tarkkailuvaltuuskunnan (EUMM) johtajan nimittämisestä ja päätöksen 2002/922/YUTP kumoamisesta



Virallinen lehti nro L 190 , 30/07/2003 s. 0019 - 0019



Neuvoston päätös 2003/562/YUTP, tehty 29 päivänä heinäkuuta 2003, Euroopan unionin tarkkailuvaltuuskunnan (EUMM) johtajan nimittämisestä ja päätöksen 2002/922/YUTP kumoamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon Euroopan unionin tarkkailuvaltuuskunnan toimeksiannon jatkamisesta 25 päivänä marraskuuta 2002 hyväksytyn neuvoston yhteisen toiminnan 2002/921/YUTP(1) ja erityisesti sen 5 artiklan, sekä katsoo seuraavaa: (1) Neuvosto jatkoi päätöksellä 2002/922/YUTP(2) Euroopan unionin tarkkailuvaltuuskunnan johtajan Antóin MAC UNFRAIDHin toimikautta 31 päivään joulukuuta 2003 saakka. (2) Neuvosto päätti 21 päivänä heinäkuuta 2003 nimittää Maryse DAVIETin Euroopan unionin tarkkailuvaltuuskunnan johtajaksi Antóin MAC UNFRAIDHin erottua tehtävästään. (3) Päätös 2002/922/YUTP oli siten kumottava, ON PÄÄTTÄNYT SEURAAVAA: 1 artikla Nimitetään Maryse DAVIET Euroopan unionin tarkkailuvaltuuskunnan johtajaksi. 2 artikla Neuvoston päätös 2002/922/YUTP kumotaan. 3 artikla Tämä päätös tulee voimaan 1 päivänä syyskuuta 2003. Sitä sovelletaan 31 päivään joulukuuta 2003. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 29 päivänä heinäkuuta 2003. Neuvoston puolesta Puheenjohtaja F. Frattini (1) EYVL L 321, 26.11.2002, s. 51. (2) EYVL L 321, 26.11.2002, s. 53.